### | | | | --- | --- | | | | | --- | | **Byråd** 26. juni 2018 Sagsnr. 710-2018-11255 Dok.nr. 710-2018-161450 Sagsbehandler DPHWSO | | 110.                Anlægsbevilling til projekter i forbindelse med Ulstrup ved [adresse] - Åbent

###

|  |  |
| --- | --- |
| Tidl. politisk behandling | BY, 25.02.14, pkt. 31 |
| Forventet sagsgang | TM-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til en
anlægsbevilling på 1.065.000 kr. tiletablering af en ny toiletbygning med
omklædningsfaciliteter med mere og til en forundersøgelse vedr. et eventuelt
fremtidigt åbad på [adresse] i Ulstrup. Anlægsudgiften indgår i Budget
2018-21 (A-237).

Bevillingerne har relation til ”Visionsplan for
Dannebrogpladsen”, som blev vedtaget af Byrådet i september 2014. Visionsplanen
beskriver Dannebrogpladsen som et attraktivt knudepunkt på [adresse] og angiver
to etaper for udvikling af pladsen. Fase 1 omfatter indretningen af et større
område med bl.a. legeplads, shelters, udeskole, bådbro, ny ophalerplads og ny
toiletbygning med omklædningsfaciliteter. Fase 2 indeholder etableringen af et
åbad.

[adresse] har gennem flere år arbejdet for
realiseringen af visionsplanen for Dannebrogpladsen og derigennem for
udviklingen af Ulstrup som Favrskov Kommunes attraktive frilufts- og
aktivitetscenter. Arbejdet er foregået i et partnerskab med lokale
interessenter og medfinansiering fra flere puljer og fonde. Indtil videre er
størstedelen af fase 1 udført, og der er bevilget i alt ca. 3,9 mio. kr. inkl.
nærværende anlægsbevilling. Heraf er de ca. 3 mio. kr. finansieret af [adresse]
Kommune og de ca. 900.000 kr. af eksterne fonde.

Der er dags dato brugt 2,5 mio. kr. på diverse anlæg. For
at færdiggøre fase 1 skal der anvendes 1,4 mio. kr., og i forhold til de 1.065.000
kr., der nu søges frigivet, dækkes de resterende ca. 300.000 kr. af de
fondsmidler, der først kan udbetales, når fase 1 er færdig anlagt.

**VURDERING**

Færdiggørelsen af projektets fase 1 omhandler kano- og
kajakstativ, opholdsplads på plænen ved ophalerplads, grejbank, formidling,
trædesten og bomme i sump-/kratområdet, samt etablering af en ny toiletbygning
med omklædningsfaciliteter, udendørs brus og bagagebokse. Med opførelsen af
toiletfaciliteter sikres besøgende på [adresse] mulighed for at klæde om
og få bad i forbindelse med overnatning og besøg. Samtidig er der sikret
omklædnings- og bademuligheder i tilknytning til et kommende åbad.

Bevillingen vil endvidere gøre det muligt at gennemføre en
forundersøgelse vedr. etableringen af et åbadet. Forundersøgelsen skal afdække
hvilke udfordringer, der vil være ved anlæggelse og drift af et åbad.
Forundersøgelsen skal blandt andet redegøre for det tekniske anlæg, som er
nødvendigt for anlægget og den efterfølgende drift, badevandskvalitet,
vurdering af anlægsomkostninger, kortlægning af myndighedsforhold, herunder VVM
samt vurdering af drift og vedligeholdelse efter åbadets etablering.

**ØKONOMI**

Byrådet har i Budget 2018-21
afsat i alt 1.065.000 kr. til projekter i Ulstrup i forbindelse med [adresse]
(A-237). Heraf er 765.000 kr. øremærket færdiggørelsen af fase 1, opførelse af
en tidsvarende toiletbygning med omklædningsfaciliteter mv. og flytning af det
eksisterende toilet til [adresse]. Herudover er 300.000 kr. disponeret til
færdiggørelse af området omkring shelters og til gennemførelse af den nævnte forundersøgelse
vedr. åbadet.

De afsatte midler skal finansiere
udgifter til konsulenter og tekniske undersøgelser vedr. åbadet, samt udgifter
forbundet med etablering af toiletbygningen og flytning af det eksisterende
toilet til marinaen.

I Budget 2018 er der afsat 15.000 kr. årligt til drift.

**INDSTILLING**

Direktøren for Teknik og Kultur indstiller til Byrådet:

1. At der godkendes anlægsbevilling på 1.065.000 kr. til etablering af en
ny toiletbygning med omklædningsfaciliteter med mere og til en forundersøgelse
vedr. et eventuelt fremtidigt åbad på [adresse] i Ulstrup.

**BESLUTNING**

***Teknik- og Miljøudvalget, 14. juni 2018:***

Fraværende:Michael Lund

Indstilles godkendt.

***Økonomiudvalget, 19. juni 2018:***

Fraværende:Ingen

Indstilles godkendt.

**Bilag**

|  |  |
| --- | --- |
| Visionsplan Dannebrogpladsen | 710-2018-119587 |
| Situationsplan af fase 1 | 710-2018-120077 |